Kaal liigub kenasti mulle sobivas suunas. Vähehaaval küll, aga iga päev  ikka natuke. Asi pole küll ideaalilähedane, sest eelmise aasta lõpus (enne jõule veel) võtsin ma mingi söömahooga jälle mõned kilod juurde, nii et oma esimese suurema vahe-eesmärgini jõudmiseks pean veidike rohkem pingutama nüüd jälle, aga siiani olen siiski juba nädal aega või rohkemgi tubli olla suutnud ja põhimõtteliselt endaga siiski rahul. Ei saagi ju tahta, et tahtejõud ühel heal õhtul lihtsalt tuleks, kui seda siiani suuremat nagu olnud ei ole. Aga vähemalt treenin teda jupikaupa. Tublid on inimesed,  kellel see kõva ja kange on (tahtejõud, noh :)). Mina kahjuks nende hulka ei kuulu, nii et pean endas seda omadust alles keskendunult kasvatama. Aga minu meelest on teda ikka natuke juurde tulnud eelmise aasta sama ajaga võrreldes. Ja esimene vahe-eesmärk on siis ikka seal 90 peal praegu. Tahaks tegelikult ka seda füüsilist trenni teha, aga eile ja täna on jälle kõik mu hingamisteed paistes olnud ja köha lämmatav, nii et ikka veel kõhklen ja ei tunne ennast füüsiliselt valmis olevat võimlemiseks veel praegu. Lihtsalt hingata on valus. Ehkki ma küll liitrite kaupa kuuma teed juua lahmin, sest muidu ei saaks üldse olla.